Autor: toimetaja Anne Velliste  Kirjastaja: EESTI KUNSTIAKADEEMIA  ISBN: 978-9985-9841-5-4  Lisatud: 03.09.2008    276 lk. kõva köide+ümbris Jaan Varese memuaarid kajastavad ühest küljest kunstniku pikka ja huvitavat eluteed lapseeast vanaduspõlveni, teisalt jäädvustub raamatus rohkem kui poole sajandi jagu personaalsest perspektiivist nähtud aja- ja kultuurilugu: 1930. aastate vabariigi eluolu, Teise maailmasõja traagilised sündmused toonase teismelise silme läbi nähtuna, õppetöö sõjajärgses Tartu Riikliku Kunstiinstituudis, aspirantuur Leningradis I. Repini  nimelises kunstiinstituudis 1950. aastate esimesel poolel ning loomulikult läbi mitme aastakümne toimunud arengud toonases Eesti Riiklikus Kunstiinstituudis. Hulk olulist ajastukohast teavet on talletatud ka rohketel fotodel isiklikest ja ajaloosündmustest ning Varese loodud skulptuuridest ja visanditest; samavõrra väärtuslikud on hulgaliselt reprodutseeritud mitmesugused dokumendiärakirjad, katked kirjavahetusest, ajakirjanduses ilmunud artiklid ning raamatu lõpus toodud taieste nimistu ühes andmetega praeguse  asukoha ning omanike kohta.